
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamā īpašuma “Aizupītes”, Ozolnieku pagastā, Jelgavas novadā pārdošanu" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk – Atsavināšanas likums) 4. panta pirmā daļa, 4. panta ceturtās daļas 1. punkts, 5. panta pirmā daļa, 9. panta pirmā daļa, 14. pants.
Ministru kabineta rīkojuma projektā "Par valsts nekustamā īpašuma "Aizupītes", Ozolnieku pagastā, Jelgavas novadā pārdošanu" (turpmāk – rīkojuma projekts) minētā nekustamā īpašuma atsavināšanu saskaņā ar Atsavināšanas likuma 4. panta otro daļu ierosina Zemkopības ministrija.
1.2. Mērķis
Mērķa apraksts
Rīkojuma projekts paredz, ievērojot Atsavināšanas likumā ietverto tiesisko regulējumu, atļaut valsts akciju sabiedrībai "Valsts nekustamie īpašumi" (turpmāk – VNĪ) pārdot izsolē valsts nekustamo īpašumu "Aizupītes", Ozolnieku pagastā, Jelgavas novadā, kas nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Rīkojuma projekts paredz atļaut VNĪ pārdot izsolē nekustamo īpašumu "Aizupītes" (nekustamā īpašuma kadastra Nr. 5466 501 0019) – būves (būvju kadastra apzīmējumi 5466 001 0334 007, 5466 001 0334 021, 5466 001 0334 023, 5466 001 0334 025, 5466 001 0334 028) – "Meža pētnieki", Ozolnieku pagastā, Jelgavas novadā, kas ierakstīts zemesgrāmatā uz valsts vārda Zemkopības ministrijas personā Ozolnieku pagasta zemesgrāmatas nodalījumā Nr. 100000440617, lēmuma datums: 18.08.2008. (turpmāk – Nekustamais īpašums).
Saskaņā ar zemesgrāmatas datiem un Nekustamā īpašuma valsts kadastra informācijas sistēmas (turpmāk – NĪVKIS) datiem Nekustamais īpašums sastāv no:
1) būves "Šķūnis" (būves kadastra apzīmējums 5466 001 0334 007) platība 110 m2. Būves galvenais lietošanas veids ir (1274) "Citas, iepriekš neklasificētas, ēkas", būves tips (12740203) "Siltumnīcas ar kopējo platību līdz 60 m2 (ieskaitot), šķūņi un citas palīgēkas";
2) būves "Biroju ēka" (būves kadastra apzīmējums 5466 001 0334 021) platība 279,7 m2. Būves galvenais lietošanas veids ir (1220) "Biroju ēkas", būves tips (12200101) "Biroju ēkas";
3) būves "Saimniecības ēka" (būves kadastra apzīmējums 5466 001 0334 023) platība 445 m2. Būves galvenais lietošanas veids ir (1274) "Citas, iepriekš neklasificētas, ēkas", būves tips (12740201) "Kūtis ar kopējo platību līdz 60 m2 (ieskaitot), saimniecības ēkas, pagrabi un sabiedriskās tualetes";
4) būves "Saimniecības ēka" (būves kadastra apzīmējums 5466 001 0334 025) platība 342,7 m2. Būves galvenais lietošanas veids ir (1274) "Citas, iepriekš neklasificētas, ēkas", būves tips (12740201) "Kūtis ar kopējo platību līdz 60 m2 (ieskaitot), saimniecības ēkas, pagrabi un sabiedriskās tualetes";
5) būves "Šķūnis" (būves kadastra apzīmējums 5466 001 0334 028) platība 53,2 m2. Būves galvenais lietošanas veids ir (1274) "Citas, iepriekš neklasificētas, ēkas", būves tips (12740203) "Siltumnīcas ar kopējo platību līdz 60 m2 (ieskaitot), šķūņi un citas palīgēkas".
Saskaņā ar NĪVKIS datiem Nekustamajam īpašumam uz 01.01.2025. noteiktas šādas kadastrālās vērtības:
1) fiskālā kadastrālā vērtība 92 618 euro,
2) universālā kadastrālā vērtība 205 300 euro.
Atbilstoši NĪVKIS datiem Nekustamā īpašuma lietotājs ir Latvijas Valsts mežzinātnes institūts "Silava", reģistrācijas Nr. 90002121030 (turpmāk – Silava).
Nekustamais īpašums ir atbrīvots un tas nav iznomāts.
Atbilstoši zemesgrāmatas datiem Nekustamais īpašums ir saistīts ar nekustamo īpašumu "Aizupītes" (nekustamā īpašuma kadastra Nr. 5466 001 0334), Krasta ielā 9, Ozolniekos, Ozolnieku pag., Jelgavas nov. (turpmāk – Saistītais nekustamais īpašums). Šis ieraksts Nekustamā īpašuma zemesgrāmatas nodalījumā ir izdarīts 18.08.2008. Zemes vienība, uz kuras atrodas Nekustamais īpašums, 19.05.2009. ir tikusi atdalīta no Saistītā nekustamā īpašuma, piešķirot atdalītajai zemes vienībai (zemes vienības kadastra apzīmējums 5466 001 1200) adresi "Meža pētnieki", Ozolnieku pagastā, Jelgavas novadā. Pēc zemes vienības (zemes vienības kadastra apzīmējums 5466 001 1200) atdalīšanas nav ticis labots ieraksts Nekustamā īpašuma zemesgrāmatā, līdz ar ko zemesgrāmatā Nekustamajam īpašumam ir saglabājusies Saistītā nekustamā īpašuma adrese Krasta iela 9, Ozolnieki, Ozolnieku pag., Jelgavas nov.
Atbilstoši Zemesgrāmatu likuma 1. pantam zemesgrāmatās ieraksta nekustamus īpašumus un nostiprina ar tiem saistītās tiesības. Savukārt atbilstoši Nekustamā īpašuma valsts kadastra likuma 2. pantam likuma mērķis ir nodrošināt sabiedrību ar aktuālu kadastra informāciju par visiem valsts teritorijā esošajiem nekustamajiem īpašumiem, to objektiem, zemes vienības daļām un to īpašniekiem, tiesiskajiem valdītājiem, lietotājiem. No minētā izriet, ka NĪVKIS tiek norādīti aktuālie dati par nekustamo īpašumu, savukārt zemesgrāmatā tiek norādīta aktuālā informācija par īpašumu, tā sastāvu un īpašumtiesībām. Līdz ar ko NĪVKIS ir norādīta aktuālā Nekustamā īpašuma adrese.
Ievērojot, ka Nekustamā īpašuma faktiskā adrese zemes vienības atdalīšanas rezultātā ir mainījusies, Nekustamā īpašuma ieguvējam vienlaikus ar īpašuma tiesību uz Nekustamo īpašumu nostiprināšanu zemesgrāmatā būs tiesības aktualizēt ierakstu zemesgrāmatas nodalījumā par Nekustamā īpašuma adresi.

Zemkopības ministrija 04.02.2026. vēstulē Nr. 8.4-4e/182/2026 ir norādījusi, ka Nekustamais īpašums atrodas Silava pārvaldīšanā un Meža pētīšanas stacijas, kas ir Silava un Latvijas Biozinātņu un tehnoloģiju universitātes pārraudzībā esoša publiska aģentūra, apsaimniekošanā.
Meža pētīšanas stacija saskaņā ar Meža pētīšanas stacijas uzraudzības padomes 28.10.2025. protokollēmumu Nr. 4/2025 ierosina nodot atsavināšanai tās apsaimniekošanā esošo ēku nekustamo īpašumu. Nekustamais īpašums turpmāk nav nepieciešams nedz ministrijas, ne tās padotībā esošo valsts pārvaldes iestāžu funkciju nodrošināšanai. Ievērojot minēto un Atsavināšanas likuma 4. panta pirmo daļu un 9. panta pirmo daļu, Zemkopības ministrija lūdz veikt visas nepieciešamās darbības Nekustamā īpašuma atsavināšanas procesa īstenošanai.

Nekustamā īpašuma sastāvā esošās būves atrodas uz zemes vienības (zemes vienības kadastra apzīmējums 5466 001 1200) "Meža pētnieki", Ozolnieki, Ozolnieku pagastā, Jelgavas novadā, (zemes vienības platība 0,5497 ha), kas ietilpst nekustamā īpašuma (nekustamā īpašuma kadastra Nr. 5466 001 0321) sastāvā. Īpašuma tiesības uz minēto zemes vienību Ozolnieku pagasta zemesgrāmatas nodalījumā Nr. 100000458877 nostiprinātas juridiskai personai SIA "UZARS".
Meža pētīšanas stacija ar juridisko personu 29.12.2025. noslēdza nomas līgumu par zemes vienības nomu ar termiņu līdz 31.12.2030. Meža pētīšanas stacija veic maksājumu par juridiskas personas zemes vienības (zemes vienības kadastra apzīmējums 5466 001 1200) lietošanu atbilstoši nomas līgumam.
Ņemot vērā, ka noslēgtais nomas līgums nav ierakstīts zemesgrāmatā, ievērojot Civillikuma 2126. pantā noteikto (ierakstot nomas vai īres līgumu zemes grāmatās, nomnieks vai īrnieks iegūst lietu tiesību, kas ir spēkā arī pret trešām personām), pēc nekustamā īpašuma atsavināšanas, nomas līgums jaunajam ieguvējam nebūs saistošs.
Tāpat arī minētā līguma 6.4. punktā noteikts, ka nomnieks ir tiesīgs vienpusēji izbeigt līgumu, ja beidzas nomnieka valdījuma tiesības attiecībā uz piecām būvēm, kas atrodas uz iznomātā zemes gabala. Šajā gadījumā līgums tiek izbeigts ar brīdi, kad par valdījuma tiesību izbeigšanos nomnieks informējis iznomātāju.
Atbilstoši Civillikuma 896. pantam katrs reiz iegūts lietas valdījums turpinās tik ilgi, kamēr pastāv fiziska vara par lietu un griba to paturēt kā savu. Tiklīdz beidz pastāvēt abi šie nosacījumi vai kaut viens no tiem, izbeidzas arī valdījums.
Ievērojot, ka Nekustamais īpašums vairs nav nepieciešams Meža pētīšanas stacijas darbības nodrošināšanai, kā arī to, ka pēc Nekustamā īpašuma atsavināšanas būvju lietotājs zaudēs fizisko varu pār to, pēc Nekustamā īpašuma atsavināšanas Meža pētīšanas stacijai izbeigsies valdījums uz būvēm.
Saskaņā ar nomas līguma 6.4. punktu Meža pētīšanas stacija par valdījuma tiesību izbeigšanos informēs zemes īpašnieku, un ar šā paziņojuma sniegšanas brīdi nomas līgums tiks izbeigts.

Piekļuve iespējama no pašvaldības Krasta ielas (zemes vienības kadastra apzīmējums 5466 001 1228) pa zemes vienību (zemes vienības kadastra apzīmējums 5466 001 1200) "Meža pētnieki", Ozolniekos, Ozolnieku pagastā, Jelgavas novadā, uz kuras atrodas Nekustamais īpašums.

Ievērojot, ka Nekustamais īpašums nav nepieciešams valsts pārvaldes funkciju īstenošanai, optimālākais risinājums ir tā virzīšana atsavināšanai.
Atbilstoši Atsavināšanas likuma 4. panta ceturtās daļas 1. punktam atsevišķos gadījumos publiskas personas nekustamā īpašuma atsavināšanu var ierosināt zemes īpašnieks vai visi kopīpašnieki, ja viņi vēlas nopirkt zemesgrāmatā ierakstītu ēku (būvi), kas atrodas uz īpašumā esošās zemes, vai zemes starpgabalu, kas piegul viņu zemei.
Ņemot vērā iepriekš minēto, zemes vienības (zemes vienības kadastra apzīmējums 5466 001 1200) "Meža pētnieki", Ozolnieki, Ozolnieku pagastā, Jelgavas novadā, uz kuras atrodas atsavināmais Nekustamais īpašums, īpašniekam ir pirmpirkuma tiesības uz Nekustamo īpašumu.
Atbilstoši Atsavināšanas likuma 14. panta otrajai daļai šā likuma 4. panta ceturtajā un 4.1 daļā minētās mantas atsavināšana izsludināma šajā likumā noteiktajā kārtībā (11. pants), uzaicinot attiecīgās personas mēneša laikā iesniegt pieteikumu par nekustamā īpašuma pirkšanu. Ja norādītajā termiņā no minētajām personām ir saņemts viens pieteikums, izsoli nerīko un ar šo personu slēdz pirkuma līgumu par nosacīto cenu.
Savukārt Atsavināšanas likuma 14. panta ceturtā daļa paredz, ja izsludinātajā termiņā (11. pants) šā likuma 4. panta ceturtajā un 4.1 daļā minētās personas nav iesniegušas pieteikumu par nekustamā īpašuma pirkšanu vai iesniegušas atteikumu, rīkojama izsole (izņemot šā likuma 44. panta ceturtajā un astotajā daļā minēto gadījumu) šajā likumā noteiktajā kārtībā. Šajā gadījumā minētās personas ir tiesīgas iegādāties nekustamo īpašumu izsolē vispārējā kārtībā, kā arī tad, ja tiek rīkotas atkārtotas izsoles (tai skaitā ar lejupejošu soli) vai nosacītā cena tiek pazemināta šajā likumā noteiktajā kārtībā.
Ņemot vērā minēto, zemes vienības, uz kuras atrodas Nekustamais īpašums, īpašniekam vienlaikus ar sludinājumu par Nekustamā īpašuma izsoli, tiks nosūtīts paziņojums par izsoli, uzaicinot mēneša laikā iesniegt pieteikumu par pirmpirkuma tiesību izmantošanu saskaņā ar Atsavināšanas likuma 14. pantu. Ja mēneša laikā zemes vienības īpašnieks neiesniegs pieteikumu par Nekustamā īpašuma pirkšanu vai iesniegs atteikumu, rīkojama izsole. Šādā gadījumā zemes vienības īpašnieks būs tiesīga iegādāties Nekustamo īpašumu izsolē vispārējā kārtībā.

Lai nākamajam Nekustamā īpašuma ieguvējam nodrošinātu pilnīgu informāciju par Nekustamo īpašumu, atsavināšanas izsoles noteikumos tiks iekļauta informācija, ka Nekustamais īpašums atrodas uz juridiskas personas īpašumā esošas zemes vienības. Papildus izsoles noteikumos tiks norādīts, ka Nekustamā īpašuma ieguvējs un zemes īpašnieks atradīsies zemes likumiskās lietošanas attiecībās, kā arī par nekustamā īpašuma ieguvēja pienākumu maksāt likumiskās zemes lietošanas maksu zemes vienības īpašniekam, kā arī par iespēju noslēgt nomas līgumu. Tāpat arī tiks norādīts par tiesībām aktualizēt ierakstu zemesgrāmatas nodalījumā par Nekustamā īpašuma adresi.
Problēmas un risinājumi
Problēmas apraksts
Nekustamais īpašums vairs nav nepieciešams Zemkopības ministrijas un tās padotības iestāžu darbības nodrošināšanai, tas nav perspektīvs VNĪ saimnieciskās darbības veikšanai, kā arī VNĪ rīcībā nav informācijas par Nekustamā īpašuma nepieciešamību valsts pārvaldes funkciju nodrošināšanai saskaņā ar Valsts pārvaldes iekārtas likumu.
Risinājuma apraksts
Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Atbilstoši Atsavināšanas likuma 5. panta pirmajai daļai atļauju atsavināt valsts nekustamo īpašumu dod Ministru kabinets.
Rīkojuma projektā iekļautā Nekustamā īpašuma atsavināšanu saskaņā ar Atsavināšanas likuma 4. panta otro daļu ierosina Zemkopības ministrija, jo Nekustamais īpašums nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu.
Atbilstoši Atsavināšanas likuma 9. panta pirmajai daļai valsts nekustamā īpašuma atsavināšanu organizē VNĪ.
Sagatavotais rīkojuma projekts paredz atļaut VNĪ pārdot izsolē Nekustamo īpašumu, ievērojot pirmpirkuma tiesīgo personu intereses.
Rīkojuma projekts paredz Nekustamā īpašuma valdītājam – Zemkopības ministrijai uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem.
VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 01.02.2011. noteikumu Nr. 109 "Kārtība, kādā atsavināma publiskās personas manta" 12. punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, rīkojuma projektu ievietojot Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums. Ja divu nedēļu laikā pēc rīkojuma projekta izsludināšanas Vienotajā tiesību aktu portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Ja zemes vienības, uz kuras atrodas Nekustamais īpašums, īpašnieks neizmanto savas pirmpirkuma tiesības - jebkurš tiesību subjekts, tai skaitā fiziskas personas, kurām piemīt tiesībspēja un rīcībspēja, un kuras vēlas piedalīties izsolē un iegādāties Nekustamo īpašumu.
Juridiskās personas
Jā
Ietekmes apraksts
Persona, kurai ir pirmpirkuma tiesības uz Nekustamo īpašumu – zemes vienības, uz kuras atrodas Nekustamais īpašums, īpašnieks (SIA “UZARS”).
Ja zemes vienības īpašnieks, uz kuras atrodas Nekustamais īpašums, savas pirmpirkuma tiesības neizmanto – jebkurš tiesību subjekts, tai skaitā juridiskas personas, kurām piemīt tiesībspēja un rīcībspēja, un kuras vēlas piedalīties izsolē un iegādāties Nekustamo īpašumu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Projekta īstenošanai nav nepieciešami papildus līdzekļi no valsts vai pašvaldību budžeta. Saskaņā ar Publiskas personas mantas atsavināšanas likuma 47. pantu atsavināšanas izdevumus sedz no publiskas personas mantas atsavināšanā iegūtajiem līdzekļiem. Atsavināšanas izdevumu apmērs tiks noteikts Ministru kabineta 01.02.2011. noteikumu Nr. 109 “Kārtība, kādā atsavināma publiskas personas manta” paredzētajā kārtībā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Atbilstoši Ministru kabineta 15.10.2024. noteikumu Nr. 639 “Sabiedrības līdzdalības kārtība attīstības plānošanas procesā” 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm.
Ņemot vērā, ka rīkojuma projekts neatbilst minētajiem kritērijiem, jo nav saistīts ar reformu izstrādi un tā īstenošanas procesu, vai publiskā finansējuma plānošanu, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Ministru kabineta tīmekļvietnē – sadaļā / Tiesību aktu projekti.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļvietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Meža pētīšanas stacija
VAS "Valsts nekustamie īpašumi"
Zemkopības ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Projekta izpildi nodrošinās Zemkopības ministrija, VAS “Valsts nekustamie īpašumi”.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Rīkojuma projekta izstrādes, saskaņošanas un pieņemšanas procesā personu datu apstrādes mērķis ir nodrošināt projekta atbilstību faktiskajai un tiesiskajai situācijai, nodrošinot Ministru kabineta rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai izpildītu Atsavināšanas likumā VNĪ deleģēto uzdevumu – organizēt valsts mantas atsavināšanas procesu, ievērojot pirmpirkuma tiesīgo personu tiesības.
Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem.
Nekustamā īpašuma īpašnieku personas dati apstrādāti, tos iegūstot no zemesgrāmatas nodalījuma, kura noraksts nepieciešams rīkojuma projekta izstrādei un virzībai. Zemesgrāmatu likuma 1. pants noteic, ka zemesgrāmatas ir visiem pieejamas un to ierakstiem ir publiska ticamība.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

